KOMISSION KERTOMUS EUROOPAN PARLAMENTILLE JA NEUVOSTOLLE KOMISSION VIIDES RAHOITUSKERTOMUS EUROOPAN PARLAMENTILLE JA NEUVOSTOLLE EUROOPAN MAATALOUDEN TUKIRAHASTOSTA VARAINHOITOVUOSI 2011 /* COM/2012/0484 final */





SISÄLLYSLUETTELO 1........... TALOUSARVIOMENETTELY.. 3 2........... KÄYTTÖVARAT JA MÄÄRÄRAHOJEN HOITO.. 7 3........... MAATALOUSTUKIRAHASTON VUODEN 2011 TALOUSARVION TOTEUTUMINEN 10 4........... KUVAUS MAATALOUSTUKIRAHASTON TALOUSARVION TOTEUTUMISESTA VUONNA 2011 10 5........... KÄYTTÖTARKOITUKSEENSA SIDOTTUJEN TULOJEN TOTEUTTAMINEN.. 12 6........... JAKAUTUMINEN MENOTYYPIN MUKAAN.. 13 Liite 1 Liite 2 Liite 3 Liite 4-I Liite 4-II Liite 5 Liite 6 || Maataloustukirahasto – Vuoden 2011 talousarviomenettely maataloustukirahaston osuus EU:n talousarviosta 2005–2011 Analyysi maataloustukirahaston talousarvion toteutumisesta – Varainhoitovuosi 2011 Analyysi maataloustukirahaston talousarvion toteutumisesta – Varainhoitovuosi 2011. Käyttötarkoitukseensa sidotut tulot. C4 Analyysi maataloustukirahaston talousarvion toteutumisesta – Varainhoitovuosi 2011. Käyttötarkoitukseensa sidotut tulot. C5 Maataloustukirahaston talousarvion toteutuminen momenteittain ja jäsenvaltioittain – Varainhoitovuosi 2011 maataloustukirahaston menojakauman kehitytminen – varainhoitovuodet 2006–2011 Huom. Tähän kertomukseen liittyy komission yksiköiden valmisteluasiakirja. Täydellinen versio valmisteluasiakirjasta liitteineen on saatavilla englanninkielisenä maatalouden pääosaston Europa-sivustolla (http://ec.europa.eu/agriculture/fin/finrep_en.htm). KOMISSION KERTOMUS EUROOPAN PARLAMENTILLE JA NEUVOSTOLLE KOMISSION VIIDES RAHOITUSKERTOMUS EUROOPAN PARLAMENTILLE JA NEUVOSTOLLE EUROOPAN MAATALOUDEN TUKIRAHASTOSTA VARAINHOITOVUOSI 2011 1. TALOUSARVIOMENETTELY[1] 1.1. Talousarvioesitys vuodeksi 2011 Komissio hyväksyi vuoden 2011 talousarvioesityksen ja teki sitä koskevan ehdotuksen budjettivallan käyttäjälle 27. huhtikuuta 2010. Vuosia 2007–2013 koskevan rahoituskehyksen otsakkeessa 2 ehdotetut Euroopan maatalouden tukirahaston (maataloustukirahasto) maksusitoumusmäärärahat olivat yhteensä 43 747,4 miljoonaa euroa. Neuvosto vahvisti vuoden 2011 talousarvioesitystä koskevan kantansa 8. heinäkuuta 2010, missä yhteydessä se vähensi komission talousarvioesityksessä esitettyjä maatalousrahaston maksusitoumusmäärärahoja 470,2 miljoonalla eurolla 43 277,2 miljoonaan euroon. Euroopan parlamentti puolestaan vahvisti vuoden 2011 talousarvioesitystä koskevan kantansa 13. lokakuuta 2010, missä yhteydessä se nosti komission talousarvioesityksessä esitettyjä maatalousrahaston maksusitoumusmäärärahoja 365,8 miljoonalla eurolla 44 113,4 miljoonaan euroon. 1.2. Vuotta 2011 koskeva oikaisukirjelmä Komissio hyväksyi 20. lokakuuta 2010 vuotta 2011 koskevan talousarvioesityksen oikaisukirjelmän nro 3, jossa maataloustukirahaston maksusitoumusmäärärahatarpeiksi vahvistettiin 43 401,2 miljoonaa euroa. Tämä on 346,2 miljoonaa euroa vähemmän kuin talousarvioesityksessä. Määrän aleneminen johtui pääasiassa maatalousmarkkinoiden suotuisasta tilanteesta (−136 miljoonaa euroa) ja siitä, että käytettävissä olevien käyttötarkoitukseensa sidottujen tulojen odotettiin vuonna 2011 lisääntyvän 229 miljoonaa euroa. 1.3. Vuoden 2011 talousarvion hyväksyminen Lissabonin sopimuksessa määrättyä uutta vuotuista talousarviomenettelyä sovellettiin ensimmäisen kerran vuonna 2011 EU:n toiminnasta tehdyn sopimuksen (SEUT-sopimus) 314 artiklan nojalla. Koska neuvoston ja Euroopan parlamentin kannat komission talousarvioesitykseen poikkesivat toisistaan, nämä kokoontuivat sovittelukomiteaan 21 päivän pituiseksi sovitteluajaksi. Sovitteluajan päätyttyä 15. marraskuuta 2010 osapuolet eivät olleet päässeet sopimukseen vuoden 2011 talousarviosta. Sen vuoksi komissio teki 26. marraskuuta 2010 uuden talousarvioesityksen SEUT-sopimuksen 314 artiklan mukaisesti. Budjettivallan käyttäjä hyväksyi komission uuden talousarvioesityksen, jonka parlamentti hyväksyi äänestyksessä 15. joulukuuta 2010. Maataloustukirahaston vuoden 2011 talousarvioon sisältyi maksusitoumus- ja maksumäärärahoja seuraavasti: – maatalouden markkinatoimenpiteitä ja suoria tukia varten (toimintalohko 05) 42 508,3 miljoonaa euroa maksusitoumusmäärärahoja ja 42 509,1 miljoonaa euroa maksumäärärahoja; – eläinlääkintä- ja kasvinsuojelutoimenpiteitä varten (toimintalohko 17) 352,9 miljoonaa euroa maksusitoumusmäärärahoja ja 253,7 miljoonaa euroa maksumäärärahoja; – kalastusta varten (toimintalohko 11) 30 miljoonaa euroa maksusitoumusmäärärahoja ja 25,8 miljoonaa euroa maksumäärärahoja. Maataloustukirahaston maksusitoumusmäärärahat olivat talousarviossa yhteensä 42 891,2 miljoonaa euroa ja maksumäärärahat 42 788,5 miljoonaa euroa. Maksusitoumusmäärärahojen ja maksumäärärahojen ero johtuu siitä, että eräisiin toimenpiteisiin, jotka komissio panee suoraan täytäntöön, käytetään jaksotettuja määrärahoja. Tällaiset toimenpiteet liittyvät lähinnä maataloustuotteiden menekinedistämiseen, toimintastrategiaan ja maatalouden koordinointitoimenpiteisiin sekä kalastukseen ja eläinlääkintä- ja kasvinsuojelutoimenpiteisiin. Maataloustukirahaston hyväksytyistä 42 891,2 miljoonan euron maksusitoumusmäärärahoista 2 964,9 miljoonaa euroa varattiin luvun 05 02 markkinatoimenpiteisiin ja 39 771,1 miljoonaa euroa luvun 05 03 suoriin tukiin. Lisäksi vuoden 2011 talousarviossa varattiin 352,9 miljoonan euron maksusitoumusmäärärahat eläinlääkintä- ja kasvinsuojelutoimenpiteisiin terveys- ja kuluttaja-asioita koskevassa toimintalohkossa 17 ja 30 miljoonan euron maksusitoumusmäärärahat kalatalouden markkinoihin meri- ja kalastusasioita koskevassa toimintalohkossa 11. Ks. lisätietoja liitteessä 1. 1.4. Maataloustukirahaston käyttötarkoitukseensa sidotut tulot[2] Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 34 artiklan säännösten mukaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksista ja maidon lisämaksusta saatavat tulot ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Kyseiset tulot voidaan käyttää osittain tai kokonaan maataloustukirahaston menojen kattamiseksi, jos budjettivallan käyttäjän myöntämät määrärahat eivät riitä jäsenvaltioille aiheutuneiden menojen rahoittamiseen. Jos kyseiset tulot jäävät käyttämättä tai ne käytetään vain osittain, kyseinen osuus siirretään automaattisesti seuraavaan varainhoitovuoteen kyseisen vuoden määrärahatarpeiden rahoittamista varten. Vuoden 2011 talousarviota laadittaessa näiden tulojen määrä arvioitiin sekä sen määrän osalta, jonka uskottiin tulevan kerätyksi varainhoitovuoden 2011 aikana, että sen määrän osalta, jonka uskottiin tulevan siirretyksi varainhoitovuodelta 2010 varainhoitovuodelle 2011. Arvio otettiin huomioon, kun budjettivallan käyttäjä hyväksyi vuoden 2011 talousarvion. Tarkemmin voidaan todeta seuraavaa: – Sääntöjenmukaisuustarkastusten perusteella tehdyistä oikaisuista saataviksi tuloiksi arvioitiin 600 miljoonaa euroa, sääntöjenvastaisuuksien perusteella saataviksi tuloiksi 88 miljoonaa euroa ja maidon lisämaksusta saataviksi tuloiksi arvioitiin 19 miljoonaa euroa. Näin ollen arvioitiin, että varainhoitovuoden 2011 aikana kerättävien käyttötarkoitukseensa sidottujen tulojen kokonaismäärä olisi 707 miljoonaa euroa. – Varainhoitovuodelta 2010 varainhoitovuodelle 2011 siirrettäväksi käyttötarkoitukseensa sidottujen tulojen määräksi arvioitiin 540 miljoonaa euroa. Yhteensä 1 247 miljoonaa euroa otettiin huomioon vähennettäessä hedelmä- ja vihannesalan tuottajaorganisaatioiden toimintarahastoille pyydettyjä määrärahoja 500 miljoonalla eurolla ja tilatukijärjestelmälle pyydettyjä määrärahoja 747 miljoonalla eurolla. Nämä määrät huomioon otettuaan budjettivallan käyttäjä myönsi mainittuihin järjestelmiin lopulta 292 miljoonan euron ja 30 389 miljoonan euron määrärahat komission ehdotusten mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten arvioituja 792 miljoonan euron ja tilatukijärjestelmää varten arvioituja 31 136 miljoonan euron kokonaistarpeita. 1.5. Sokerialan väliaikaiset rakenneuudistusmaksut[3] Neuvoston asetuksen (EY) N:o 320/2006 11 artiklassa vahvistettuja sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahastoon sisältyvien tukien rahoittamiseksi. Markkinointivuosina 2006/2007–2008/2009 kyseiset määrät liittyvät toimijoilla kussakin jäsenvaltiossa olevien sokerin, inuliinisiirapin ja isoglukoosin määrällisiin kiintiöihin, ja jäsenvaltiot maksoivat ne rahastolle. Vuoden 2011 talousarviota laadittaessa arvioitiin, että varainhoitovuodelta 2010 varainhoitovuodelle 2011 siirrettävä määrä on 1 015 miljoonaa euroa. 1.6. Maataloustukirahaston talousarvion osuus koko EU:n talousarviosta Maataloustukirahaston lopullisen talousarvion osuus (maksusitoumusmäärärahat) EU:n koko talousarviosta kaudella 2004–2010 on esitetty liitteessä 2. 2. KÄYTTÖVARAT JA MÄÄRÄRAHOJEN HOITO 2.1. Määrärahojen hoito 2.1.1. Varainhoitovuonna 2011 käytettävissä olleet määrärahat: euroina || Talousarvion menot (1) || Maksusitoumus-määrärahat || Maksumäärärahat || Talousarvion tulot (KST) (2) || Ennusteet 1. Maataloustukirahaston alustavat määrärahat, joista || 42 891 201 900 || 42 788 499 841 || 1. Sääntöjenmukaisuus­tarkastukset || 600 000 000 1a. Määrärahat yhteiseen hallinnointiin || 42 465 900 000 || 42 465 900 000 || 2. Sääntöjenvastaisuudet || 88 000 000 1b. Määrärahat keskitettyyn hallinnointiin (3) || 425 301 900 || 322 599 841 || 3. Lisämaksut maidontuottajilta || 19 000 000 2. Lisätalousarvio nro 6/2011 || -23 140 000 || 0 || 4. Sokerialan väliaikaiset rakenneuudistus-maksut (4) || 0 3. Siirrot maataloustukirahastoon / maataloustukirahastosta vuoden aikana || 500 000 || 3 110 000 || Käyttötarkoitukseensa sidottujen tulojen kokonaisennuste || 707 000 000 4. Maataloustukirahaston lopulliset määrärahat, joista || 42 868 561 900 || 42 791 609 841 || || 4a. Määrärahat yhteiseen hallinnointiin || 42 465 900 000 || 42 465 900 000 || || 4b. Määrärahat keskitettyyn hallinnointiin || 402 661 900 || 325 709 841 || || (1) Vuoden 2011 talousarvioon otetut määrärahat, kun otetaan huomioon vuonna 2011 kerättävät käyttötarkoitukseensa sidotut tulot sekä neuvoston asetuksen (EY) N:o 1605/2002 10 artiklan mukaisesti vuodelta 2010 vuodelle 2011 siirrettävät käyttötarkoitukseensa sidotut tulot. (2) KST: Kerättävät käyttötarkoitukseensa sidotut tulot. Tulopuolelle ei ole merkitty lainkaan tuloja (p.m.)[4], mutta arvioitu määrä ilmoitetaan talousarvion selvitysosassa. (3) 83 % maksusitoumusmäärärahoista käytetään terveyttä ja kuluttajien suojelua koskevassa toimintalohkossa 17 eläinlääkintä- ja kasvinsuojelutoimenpiteistä aiheutuviin menoihin. Loput menot jakautuvat seuraavien kesken: toimintastrategia ja koordinointi maataloutta ja maaseudun kehittämistä koskevassa toimintalohkossa 05 (10 %) ja kalatalouden markkinat meri- ja kalastusasioita koskevassa toimintalohkossa 11 (7 %). (4) Nämä tulot otetaan määrärahoiksi, joista maksetaan sokerialan rakenneuudistusrahaston tukia. 2.1.2. Varainhoitovuonna 2011 käytettävissä olleiden määrärahojen toteuttaminen: euroina || Maksusitoumusmäärärahojen toteuttaminen || Maksumäärärahojen toteuttaminen Hallinnointi yhteistyössä jäsenvaltioiden kanssa (1) || 43 772 404 535,48 || 43 772 404 535,48 Keskitetysti suoraan hallinnoitavat menot || 385 606 709,61 || 344 507 317,37 Yhteensä (mukaan luettuna sokerialan rakenneuudistusrahasto) Sokerialan rakenneuudistusrahasto Yhteensä (ei kuitenkaan sokerialan rakenneuudistusrahasto) || 44 158 011 245,09 187 935 635,21 43 970 075 609,88 || 44 116 911 852,85 187 935 635,21 43 928 976 217,64 (1) Sidotut määrät. Maksusitoumus- ja maksumäärärahat, joista on vähennetty yhteistyössä hallinnointia varten saadut käyttötarkoitukseensa sidotut tulot: 43 105 570 603,39 euroa. Varainhoitovuonna 2011 tosiasiallisesti käytetyt maksusitoumusmäärärahat olivat 44 158 011 245,09 euroa ja tosiasialliset maksumäärärahat olivat 44 116 911 852,85 euroa. 2.1.3. Hyväksyttyjen määrärahojen talousarvion toteuttaminen – Komission keskitetysti suoraan hallinnoimat menot euroina Keskitetysti suoraan hallinnoitavat menot || Maksusitoumus-määrärahat || Puretut maksusitoumukset || Maksumäärärahat || Siirrot vuodelle 2012 (2) Määrärahat (C1) (1) || 402 661 900,00 || - || 325 709 841,00 || - Toteutus (C1) || 385 156 336,70 || - || 304 613 983,52 || 15 480 489,32 Peruuntuneet määrärahat || 17 505 563,30 || - || 5 615 368,16 || - (1) C1 tarkoittaa hyväksyttyjä talousarviomäärärahoja. Tämä määrä sisältää siirrot maataloustukirahastoon / maataloustukirahastosta: 500 000 euroa maksusitoumusmäärärahojen osalta ja 3 110 000 euroa maksumäärärahojen osalta. (2) Siirrot vuodelle 2012 koskevat ainoastaan jaksottamattomia määrärahoja. Vuoden 2011 talousarvioon oli keskitetysti suoraan hallinnoitavia menoja varten kirjattu 402,7 miljoonan euron maksusitoumusmäärärahat. Vuonna 2011 sidottiin 385,2 miljoonan euron määrä. Loput näistä määrärahoista, 17,5 miljoonaa euroa, peruutettiin. Maksusitoumusmäärärahoista 81,9 prosenttia käytetään eläinlääkintä- ja kasvinsuojelutoimenpiteitä koskevassa toimintalohkossa 17 aiheutuviin menoihin. Loput jakaantuvat maataloutta ja maaseudun kehittämistä koskevan toimintalohkon 05 (10,5 %) ja kalataloutta koskevan toimintalohkon 11 (7,6 %) kesken. Vuodesta 2007 alkaen ja varainhoitoasetuksen 149 artiklan mukaisesti suurin osa komission suoraan hallinnoimia menoja varten varatuista maataloustukirahaston määrärahoista on jaksotettuja määrärahoja. Viran puolesta varainhoitovuodelle 2012 siirretyt määrärahat (15,5 miljoonaa euroa) koskivat ainoastaan jaksottamattomia määrärahoja. 2.2. Kuukausimaksut 2.2.1. Kuukausimaksut jäsenvaltioille 2.2.1.1. Menojen kattamiseksi myönnettävät kuukausittaiset maksut Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005[5] 15 artiklassa säädetään, että komissio maksaa kuukausimaksut jäsenvaltioiden hyväksyttyjen maksajavirastojen viitekuukautena toteuttamien menojen osalta. Kuukausimaksut maksetaan jäsenvaltioille viimeistään menojen toteuttamiskuukautta seuraavan toisen kuukauden kolmantena työpäivänä. Kuukausimaksut ovat korvaus nettomenoista (sen jälkeen kun tulot on vähennetty), jotka on jo maksettu ja jotka on asetettu käyttöön jäsenvaltioiden toimittamien kuukausi-ilmoitusten perusteella[6]. Menojen ja tulojen kuukausittaiseen kirjanpitoon tehdään tarkastuksia ja oikaisuja yksityiskohtaisen ilmoituksen perusteella[7]. Lisäksi nämä maksut vahvistetaan lopullisesti tilien tarkastamista ja hyväksymistä koskevassa menettelyssä tehtävien komission tarkistusten perusteella. Kuukausimaksujärjestelmään kuuluvat tuet, jotka jäsenvaltiot maksoivat 16.10.2010–15.10.2011. Muista maksuista komissio suorittaa joidenkin toimenpiteiden maksut suoraan. Suoritettujen kuukausimaksujen nettomäärä oli varainhoitovuonna 2011 yhteensä 43 105 570 603,39 miljoonaa euroa. 2.2.1.2. Kuukausimaksuja koskevat päätökset vuonna 2011 Varainhoitovuonna 2011 komissio teki 12 kuukausimaksupäätöstä. Lisäksi joulukuussa 2011 tehtiin päätös lisäkuukausimaksusta, jonka tarkoituksena oli mukauttaa varainhoitovuoden tukikelpoisten menojen kokonaismäärää. 3. MAATALOUSTUKIRAHASTON VUODEN 2011 TALOUSARVION TOTEUTUMINEN 3.1. Maataloustukirahaston talousarviomäärärahojen käyttö Talousarviosta toteutettiin 43 970,1 miljoonaa euroa. Nämä menot rahoitettiin talousarvion alkuperäisistä määrärahoista käyttämällä käyttötarkoitukseensa sidottujen tulojen vuodelta 2010 siirretty määrä (905,1 miljoonaa euroa) kokonaisuudessaan ja osa vuonna 2011 kerätystä käyttötarkoitukseensa sidottujen tulojen määrästä (225,3 miljoonaa euroa yhteensä 666,8 miljoonasta eurosta). Maatalouden ja maaseudun kehittämistä koskevassa toimintalohkossa 05 markkinatoimenpidemenot olivat 3 334,1 miljoonaa euroa ja suorien tukien menot 40 178 miljoonaa euroa. Markkinatoimenpiteiden ja suorien tukien menot ylittivät hyväksytyt talousarviomäärärahat. Tämä ylitys katettiin osaksi siirtämällä määrärahoja muilta talousarvion alamomenteilta ja osaksi maataloustukirahaston talousarvioon sidotuilla tuloilla. Lisäksi edellä mainittuun kokonaan toteutuneeseen määrään sisältyvät 30 miljoonan euron menot kalatalouden markkinatoimenpiteitä koskevassa toimintalohkossa 11 sekä 314,6 miljoonan euron menot eläinlääkintä- ja kasvinsuojelutoimenpiteitä koskevassa toimintalohkossa 17. Ks. lisätietoja talousarvion toteuttamisesta toimintalohkoittain liitteessä 3. Liitteessä 5 esitetään markkinatoimenpiteitä, suoria tukia ja maatalousmenojen tarkastamista koskeva menojakauma alamomenteittain ja jäsenvaltioittain. 4. KUVAUS MAATALOUSTUKIRAHASTON TALOUSARVION TOTEUTUMISESTA VUONNA 2011 Seuraavassa on lyhyt selvitys maatalousbudjettimäärärahojen toteuttamisesta liitteessä 3 esitettyjen yksityiskohtaisten tietojen perusteella. 4.1. Luku 05 02: maatalousmarkkinoiden interventiot 4.1.1. Johdanto Tämän talousarvioalan kokonaismaksut olivat 3 344,1 miljoonaa euroa, ja ne rahoitettiin hyväksytyillä 2 964,9 miljoonan euron budjettimäärärahoilla ja 639,7 miljoonan euron käyttötarkoitukseensa sidotuilla tuloilla. On syytä huomata, että 247,5 miljoonan euron suuruiset C1-määrärahat siirrettiin alamomenttiin 05 07 01 06 kattamaan −272 miljoonan euron negatiiviset menot, jotka sisällytettiin lopuksi vuoden 2011 talousarvioon maataloustukirahaston tilien tarkastamisen ja hyväksymisen kohdalle. Käyttötarkoitukseensa sidotuista tuloista käytettiin 628,9 miljoonaa euroa hedelmä- ja vihannesalalla aiheutuneiden menojen kattamiseen, ja käyttämättä jäänyt määrä siirrettiin vuodelle 2012. Niiden alamomenttien, joissa talousarviomäärärahoja ei käytetty loppuun, käytettävissä olevat määrärahat siirrettiin talousarvion toisiin alamomentteihin lisämenojen kattamiseksi tarvittaessa. 4.1.2. Vilja Aiheutuneita menoja oli −156,2 miljoonaa euroa. Tämä negatiivinen määrä vastaa vuoden 2011 talousarvion osalta saatuja voittoja, kun yhteensä 5,4 miljoonaa tonnia viljaa siirrettiin julkisista varastoista keskihinnoilla, jotka olivat ostohintoja korkeampia. 4.1.3. Elintarvikeapuohjelmat Jäsenvaltiot toteuttivat vähäosaisimmille henkilöille suunnatun elintarvikkeiden jakelusuunnitelman vuonna 2011 lähes kokonaan. Lisäksi jäsenvaltiot maksoivat edellisvuosien ohjelmien hallinto- ja kuljetuskustannuksia. Tämä johti vuoden 2011 talousarviomäärärahojen ylikäyttöön 15 miljoonan euron edestä. 4.1.4. Hedelmät ja vihannekset Määrärahojen ylikäyttö johtui pääasiassa siitä, että jäsenvaltiolle aiheutui menoja hedelmä- ja vihannesalan poikkeuksellisista tukitoimenpiteistä, jotka komissio toteutti E. coli -bakteerin aiheuttaman kriisin vuoksi (asetus (EU) N:o 585/2011), sekä tuottajaryhmille esihyväksyntää varten myönnettävistä tuista. Maksut katettiin muilta talousarvion alamomenteilta tehdyillä määrärahasiirroilla ja tähän alaan sidotuilla tuloilla. 4.1.5. Viinialan tuotteet Tällä alalla rahoitettavat ensisijaiset toimenpiteet ovat kansalliset tukiohjelmat ja raivausjärjestelmä. Jäsenvaltioille aiheutui kansallisista tukiohjelmista hieman vähemmän menoja kuin ohjelmissa oli kaavailtu. Toteutus edistyi kuitenkin tyydyttävästi, sillä varatut määrärahat käytettiin noin 98-prosenttisesti. Jäsenvaltioille aiheutui talousarviossa ennakoitua vähemmän menoja myös raivausjärjestelmässä maksettavista tuista. 4.1.6. Naudanliha Tämän alan ylikäyttö johtui pääasiassa siitä, että jäsenvaltiot maksoivat enemmän vientitukia, koska tuoreen ja jäädytetyn lihan sekä elävien eläinten määrät olivat suuremmat. Ylikäyttö rahoitettiin siirtämällä hyväksyttyjä määrärahoja talousarvion muilta alamomenteilta. 4.1.7. Momentti 05 02 15: Sianliha, munat, siipikarja, mehiläishoito ja muut eläintuotteet Tämän alan ylikäyttö johtui pääasiassa jäsenvaltioiden maksamista siipikarjan vientituista ja komission tammikuussa 2011 asetuksella (EU) N:o 68/2011 säätämään sianlihan yksityiseen varastointiin liittyvistä maksuista. Ylikäyttö rahoitettiin siirtämällä hyväksyttyjä määrärahoja talousarvion muilta alamomenteilta. 4.2. Luku 05 03: Suorat tuet Tämän luvun hyväksytyt määrärahat vuoden 2011 talousarviossa olivat 39 771,1 miljoonaa euroa, ja suorien tukien määrä oli noin 40 178 miljoonaa euroa. Nämä vuoden 2011 maataloustukirahaston menot olivat suuremmat kuin edellisvuonna, lähinnä siitä syystä, että vuonna 2010 jatkettiin näiden tukien käyttöönottoa EU-12:ssa. Osa tilatukijärjestelmästä oli määrä rahoittaa käyttötarkoitukseensa sidotuilla tuloilla, mikä johti tähän näennäiseen ylikäyttöön, joka katettiin osittain näillä tuloilla ja osittain siirtämällä hyväksyttyjä määrärahoja talousarvion muilta alamomenteilta. 4.3. Luku 05 07: Maatalousmenojen tarkastaminen ja hyväksyminen 4.3.1. Momentti 05 07 01: Maatalousmenojen valvonta Tämä momentti sisältää lähinnä maataloustukirahaston talousarvioon palautetut määrät, jotka ovat peräisin tilien tarkastamis- ja hyväksymismenettelyssä sekä tuensaajille suoritettavien maksujen määräaikojen noudattamatta jättämisen vuoksi tehdyistä oikaisuista. Tänä vuonna komissio teki kuitenkin jäsenvaltioiden tileihin positiivisia oikaisuja yhteensä 66,6 miljoonan euron edestä. Budjettivallan käyttäjän vuodelle 2011 hyväksymät talousarviomäärärahat olivat tilien tarkastamiseen ja hyväksymiseen liittyvien oikaisujen osalta −272 miljoonaa euroa. Komissio sulki tämän tilin siirtämällä 338,6 miljoonan euron hyväksytyt määrärahat talousarvion muilta alamomenteilta. 5. KÄYTTÖTARKOITUKSEENSA SIDOTTUJEN TULOJEN TOTEUTTAMINEN 5.1. Maataloustukirahaston käyttötarkoitukseensa sidotut tulot Varainhoitovuodelta 2010 siirrettiin varainhoitovuodelle 2011 käyttötarkoitukseensa sidottuja tuloja 905,1 miljoonaa euroa. Ne on käytetty kokonaan varainhoitovuoden 2011 menojen rahoittamiseen varainhoitoasetuksen 10 artiklan mukaisesti. Kyseinen määrä sisältää tuottajaorganisaatioiden toimintarahastoihin liittyvät 403,6 miljoonan euron menot ja tilatukijärjestelmään liittyvät 501,5 miljoonan euron menot. Vuonna 2011 kerätyt käyttötarkoitukseensa sidotut tulot olivat 666,8 miljoonaa euroa, ja liitteen 4-I mukaan ne olivat peräisin seuraavista lähteistä: – sääntöjenmukaisuustarkastusmenettelyssä tehdyt oikaisut, joita oli noin 467,3 miljoonaa euroa, – sääntöjenvastaisuuksien perusteella saadut määrät, joita oli noin 177,6 miljoonaa euroa, – maidon lisämaksusta kerätyt määrät, joita oli noin 21,9 miljoonaa euroa. Osa vuonna 2011 kerätyistä käyttötarkoitukseensa sidotuista tuloista (225,3 miljoonaa euroa) käytettiin hedelmä- ja vihannesalalla vuoden aikana aiheutuneiden menojen kattamiseen. Vuonna 2011 kerättyjen käyttötarkoitukseensa sidottujen määrärahojen käyttämättä jäänyt määrä eli 441,5 miljoonaa euroa siirrettiin automaattisesti vuoden 2012 talousarvioon mainitun vuoden määrärahatarpeiden rahoittamiseksi. Lisätietoja on liitteissä 4-I ja 4-II. 5.2. Sokerialan väliaikaisia rakenneuudistusmaksuja koskevat käyttötarkoitukseensa sidotut tulot Jäsenvaltioilta ei ole lainsäädännön mukaisesti kerätty marraskuun 2009 jälkeen uusia väliaikaisia rakenneuudistusmääriä. Sokerialan rakenneuudistusrahastosta käytettävissä olevien käyttötarkoitukseensa sidottujen tulojen kokonaismäärä on näin ollen vuodelta 2010 siirretty määrä eli 1 044,8 miljoonaa euroa. Kun jäsenvaltioille on korvattu sokerialan rakenneuudistusrahastosta maksettavista tuista aiheutunut 187,9 miljoonan euron määrä (ks. jäljempänä oleva 5.3 kohta), jäljellä oleva noin 856,9 miljoonaa euroa siirretään varainhoitovuodelle 2012 ja käytetään kyseisenä vuonna aiheutuvien sokerialan rakenneuudistustukien rahoittamiseen. Lisätietoja on liitteissä 4-I ja 4-II. 5.3. Sokerialan rakenneuudistusrahasto Korvaukset, joita jäsenvaltioille maksettiin rakenneuudistustoimenpiteiden, monipuolistamisen ja sokerinpuhdistamisen tukimaksuista, olivat 187,9 miljoonaa euroa. Kyseiset tuet korvattiin jäsenvaltioille edellä 5.2 kohdassa mainituista 1 044,8 miljoonan euron käyttötarkoitukseensa sidotuista tuloista. Lisätietoja on liitteessä 3. 6. JAKAUTUMINEN MENOTYYPIN MUKAAN Maataloustukirahaston menot olivat yhteensä 43 970,1 miljoonaa euroa (lukuun ottamatta sokerialan rakenneuudistusrahastoa). Seuraavassa esitetään menot merkittävimpiin menoeriin eriteltyinä sekä näiden menoerien prosenttiosuudet maataloustukirahaston kokonaismenoista vuonna 2011. Varastointi Varastointimenojen määrä oli −194,6 miljoonaa. Tämä negatiivinen määrä osoittaa vuoden 2011 talousarvion osalta saatuja voittoja, jotka johtuvat lähinnä viljan, voin ja rasvattoman maitojauheen poistamisesta julkisista varastoista ostohintoja korkeammilla keskihinnoilla. (Lisätietoja edellä olevassa 4.1.2 kohdassa). Vientituet Vientitukiin liittyvien menojen määrä oli 179,4 miljoonaa euroa eli 0,4 % kokonaismenoista. Ne liittyivät lähinnä naudanlihaan, siipikarjanlihaan, sianlihaan, maitotuotteisiin ja liitteeseen I kuulumattomiin tuotteisiin. Muut markkinatoimenpiteet Varastoinnin ja vientitukien ohella muihin markkinatoimenpiteisiin liittyvien menojen määrä oli 3 428,3 miljoonaa euroa eli 7,8 % vuoden kokonaissummasta. Tämä ryhmä pitää sisällään lähinnä viljaan, elintarvikeapuohjelmiin, hedelmiin ja vihanneksiin, viiniin, maitoon ja maitotuotteisiin, naudan- ja vasikanlihaan sekä sianlihaan liittyviä menoja sekä muitakin pienehköjä määriä. Se sisältää myös maatalousmenojen tarkastamisesta ja hyväksymisestä johtuvat oikaisut. Suorat tuet Suoriin tukiin liittyvien menojen määrä oli 40 178 miljoonaa euroa eli 91,4 % kokonaissummasta. Keskitetysti hallinnoitavat suorat menot Näiden menojen määrä oli 385,6 miljoonaa euroa. Komissio maksoi niistä suoraan 0,9 %, ja kyse oli pääasiassa eläinlääkintä- ja kasvinsuojelutoimenpiteisiin, maatilojen kirjanpitoon ja YMP:aa koskevaan tiedotukseen liittyvistä menoista. Maaseudun kehittäminen entisen EMOTR:n tukiosaston yhteydessä Näille ohjelmille ei voi enää kirjata maksusitoumusmäärärahoja entisen EMOTR:n tukiosaston yhteydessä. Jäsenvaltiot lopettelevat ohjelmiaan ja perivät takaisin aiheettomasti maksettuja määriä. Tämän momentin osalta takaisin peritty lopullinen nettomäärä oli 6,6 miljoonaa euroa. Kyseisen menojakauman kehittyminen vuosina 2006–2011 esitetään liitteessä 6. [1] Menettely esitetään liitteessä 1. [2] Nämä määrät eivät sisälly talousarvion tulopuolen budjettikohtiin (maataloustukirahaston käyttötarkoitukseensa sidottuja tuloja koskevaan momenttiin 670), mutta ne mainitaan kyseistä momenttia koskevassa talousarvion selvitysosassa. [3] Nämä määrät eivät sisälly talousarvion tulopuolen budjettikohtiin (sokerialan väliaikaisia rakenneuudistusmaksuja koskevaan momenttiin 680), mutta ne mainitaan kyseistä momenttia koskevassa talousarvion selvitysosassa. [4] p.m.: ”pro memoria”. [5] EUVL L 209, 11.8.2005, s. 1. [6] Jäsenvaltiot toimittavat nämä menoja koskevat kuukausi-ilmoitukset kuukauden N+1 10. päivä annettavalla ilmoituksella. [7] Jäsenvaltiot toimittavat yksityiskohtaiset ilmoitukset kuukausittain kuukauden N+1 20. päivänä (taulukossa 104).